Tartu-Valga prefektuur

Tartu-Valga prefektuur oli aastail 1926–1940 eksisteerinud Eesti politsei piirkondlik prefektuur.

Prefektuuri piirkonda kuulusid Tartu, Valga, Elva, Jõgeva, Kallaste, Mustvee, Otepää ja Tõrva linn ning Tartu ja Valga maakond. Prefekti asukoht oli Tartus.

Prefekt oli ka kodanliku õhukaitse Tartu ringkonna juht.

Tartu–Valga prefektid
1. aprillist 1927  –1931 Hermann Kruus, Tartu–Valga prefekt
1926–1. juuni 1934, Jaan Unt, Tartu–Valga abiprefekt
1931–1934 Jakob Vares, Tartu–Valga prefekt
1934–1940 Viktor Roovere, Tartu–Valga prefekt
1935– , Mihkel Laas, Tartu–Valga abiprefekt,
1940, Mihkel Laas, Tartu–Valga prefekt
 26. juulist 1940–, Arved Kansvei, Tartu–Valga prefekt

Tegevuspiirkonnad

Tartu 1. jaoskonna (Kompanii tänav 8, Küütri tänav nr. 3, Kompanii tänav 10 Tartus) tegevuspiirkond Tartus: Emajõe paremal kaldal asuv Tartu linna administratiiv-piirkonna põhjapoolne osa, mis lõunapoolsest osast lahutatud Uueturu tänava, Aia tänava, Vaksali tänavaga Aia tän.ava kohalt kuni Riia tänavani ja Riia maanteega alates Vaksali tänava kohalt. 
2. jaoskonna (Õnne tänav 15, 13 Tartus)  tegevuspiirkond Tartus: Emajõe paremal kaldal asuv Tartu linna administratiiv-piirkonna lõunapoolne osa, mis põhjapoolsest osast lahutatud 1. jaoskonna piiriga.
3. jaoskonna (Kalda tänav, Narva tänav 40 , Narva maantee 70, Tartu) tegevuspiirkond Tartus: Emajõe pahemal kaldal asuv Tartu linna osa tema administratiivpiirides. 
Tartumaa 1. jaoskonna (Riia tänav 77, Kompanii tänav 10, Õnne tänav 13 Tartus) tegevuspiirkond Tartu maakonnas: Ahja, Haaslava, Kambja, Krüüdneri, Kavastu, Kastre-Võnnu, Luunja, , Raadi, Ropka, Mäksa, Meeksi, Rasina, Vara, Vesneri, Vastse-Kuuste ja Vana-Kuuste vallad ja Varnja küla, mis asub Kavastu ja Peipsiäärse valdade piirides, Elistvere, Härjanurme, Jõgeva, Kaarepere, Kudina, Kuremaa, Laeva, Puurmanni, Saadjärve, Sootaga, Tähtvere, Ulila, Vaimastvere, Vorbuse ja Laiuse vallad ning Jõgeva alev Tartumaal. 
Mustvee jaoskonna (Tartu tänav 59, Mustvee)  tegevuspiirkond Tartumaal: Avinurme, Alatskivi, Kasepää, Kokora, Laius-Tähkvere, Lohusuu, Pala, Peipsiäärne, Ranna, Roela, Saare ja Torma vallad ning Mustvee ja Kallaste alevid Tartumaal. 
Elva jaoskonna (Koidu tänav 2, Elva) tegevuspiirkond Tartumaal: Aakre, Aru, Hellenurme, Kavilda, Kirepi, Kodijärve, Kongota, Luke, Meeri, Palupera, Pangoti, Pilkuse, Pühajärve, Päidla, Rannu, Rõngu, Uderna, Valguta, Vana-Otepää ja Vastse-Otepää vallad ning Elva ja Otepää alevid Tartumaal. 
Valga jaoskonna  (Vabaduse tänav 6, Valga) tegevuspiirkond  Valgamaal: Valga linn ning Taheva, Laanemetsa, Karula, Kaagjärve, Sooru, Keeni, Laatre, Tõlliste, Sangaste, Hummuli, Helme, Lõve, Leebiku, Taagepera, Koorküla, Patküla, Jõgeveste, Holdre ja Kuigatsi vallad ning Tõrva linn. 
 Tõrva abikomissari (Veski tänav 5, Tõrva)  tegevuspiirkond: Hummuli, Helme, Lõve, Leebiku, Taagepera, Koorküla, Patküla, Jõgeveste, Holdre vallad ning Tõrva linn Valgamaal..

1926. aastal ühendati Tartu maakonna 1. ja 4. politsei jaoskond. Esimene jaoskond kolis seejärel Riia tänav 77, kuhu asus ka 4. jaoskond.

Tegevuspiirkonnad

Tegevuspiirkond, 1939. aastal: 
Tartu, Valga, Elva, Jõgeva, Kallaste, Mustvee, Otepää ja Tõrva linnad ning Tartu ja Valga maakonnad. .

Viited

Välislingid 
Aadressraamatud > Eesti aadress-raamat 1938-1939 = Directory for Estonia 1938-1939 = Adressbuch für Estland 1938-1939 = Адресный указатель Эстонии 1938-1939. Tartu-Valga prefektuur, lk 64–66

Eesti politsei
Tartu maakonna ajalugu
Valga maakonna ajalugu